Profesorii care s-au retras din examenul de Titularizare anul acesta nu vor mai intra în învățământ, nici ca suplinitori, nici cu plata cu ora, anunță Ecaterina Andronescu

Măsură fără precedent anunțată de ministrul Educației, Ecaterina Andronescu. Aceasta a declarat că profesorii care nu au rămas în sală la examenul de Titularizare și au ieșit fără să rezolve subiectele vor fi tratați la fel ca cei care au luat sub nota 5 și nu vor mai putea preda anul școlar viitor. Declarația a fost făcută la PROTV. Este vorba despre 3960 de candidați care s-au retras de la Titularizare, potrivit edu.ro.

Acesta este cel mai mare număr de candidați care s-a retras din examen în ultimii 10 ani, potrivit datelor analizate de Edupedu.ro.